17.10.2007 Jurnalul Oficial al Uniunii Europene L 272/29 REGULAMENTUL (CE) NR. 1208/2007 AL COMISIEI din 16 octombrie 2007 privind derogarea de la Regulamentul (CE) nr. 800/1999 în ceea ce priveşte stabilirea ratei de restituire pentru lapte și produse lactate în cazul livrărilor de provizii prevăzute la articolele 36 și 44 din respectivul regulament și efectuate în perioada 1-14 iunie 2007 COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieţei în sectorul laptelui și al produselor lactate (!), în special articolul 31 alineatul (14), întrucât: (1) Începând cu 15 iunie 2007, Regulamentul (CE) nr. 660/2007 al Comisiei din 14 iunie 2007 de stabilire a restituirilor la export în sectorul laptelui și al produselor lactate (*) nu mai prevede restituiri la export pentru lapte şi produse lactate, inclusiv pentru produsele livrate în conformitate cu articolele 36 și 44 din Regulamentul (CE) nr. 800/1999 al Comisiei din 15 aprilie 1999 de stabilire a normelor comune de aplicare a sistemului de restituiri la export pentru produsele agricole (?). ( În conformitate cu articolul 37 din Regulamentul (CE) nr. 800/1999, statele membre pot autoriza exportatorii să urmeze o procedură prin care să ia în considerare ultima zi a lunii la stabilirea ratei restituirilor aplicabile livrărilor de provizii prevăzute la articolele 36 și 44. Prin urmare, nu este posibil să se stabilească rata restituirii aplicabile livrărilor de provizii de lapte și de produse lactate efectuate în conformitate cu respectiva procedură în perioada 1-14 iunie 2007. (3) Prezentul regulament nu aduce atingere dreptului de a beneficia de restituiri pentru livrările de provizii efectuate în conformitate cu procedura prevăzută la articolul 37 din Regulamentul (CE) nr. 800/1999, înainte de data intrării în vigoare a Regulamentului (CE) nr. 660/2007. Prin urmare, pentru a stabili rata restituirii, este necesar să se stabilească data care trebuie folosită în acel sens, prin derogare de la articolul 37 alineatul (2) din Regulamentul (CE) nr. 800/1999. ( Măsurile prevăzute în prezentul regulament sunt conforme cu avizul Comitetului de gestionare a laptelui şi a produselor lactate, ADOPTĂ PREZENTUL REGULAMENT: Articolul 1 Prin derogare de la articolul 37 alineatul (2) din Regulamentul (CE) nr. 800/1999, se foloseşte data de 14 iunie 2007 pentru stabilirea ratei restituirii aplicabile laptelui și produselor lactate în cazul livrărilor de provizii în conformitate cu articolul 36 alineatul (1) literele (a) și (c) și cu articolul 44 alineatul (1) literele (a) și (b) din respectivul regulament, efectuate în perioada 1-14 iunie 2007 în conformitate cu procedura prevăzută la articolul 37 din respectivul regulament. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Se aplică de la 1 iunie 2007. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 octombrie 2007. Pentru Comisie Mariann FISCHER BOEL Membru al Comisiei (') JO L 160, 26.6.1999, p. 48. Regulament, astfel cum a fost modificat ultima dată prin Regulamentul (CE) nr. 1152/2007 (O L 258, 4.10.2007, p. 1). () JO L 155, 15.6.2007, p. 26. (') JO L 102, 17.4.1999, p. 11. Regulament, astfel cum a fost modificat ultima dată prin Regulamentul (CE) nr. 1001/2007 (O L 226, 30.8.2007, p. 9).